Cry Pretty
Cry Pretty – šeštasis amerikiečių atlikėjos ir dainų autorės Carrie Underwood studijinis albumas, išleistas 2018 m. rugsėjo 14 d. Jam pristatyti išleisti keturi singlai: „Cry Pretty“, „Love Wins“, „Southbound“ ir „Drinking Alone“. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 266 tūkstančiai kopijų, debiutuojant pirmojoje „Billboard 200“ reitingo vietoje ir tampant ketvirtuoju atlikėjos įrašu, pasiekusiu šią viršūnę. Tai – didžiausias pirmosios savaitės pardavimų skaičius kantri muzikos albumui nuo 2015 m. išleisto Luke Bryan įrašo „Kill the Lights“, taip pat – aukščiausias moters atlikėjos pardavimų skaičius 2018–aisiais. 2020 m. vasario mėnesio duomenimis, JAV parduota per milijoną kopijų ir albumas tapęs platininiu.